Artisti pääsi seuraamaan kansallispeliämme Kiteen Pallon kotikentällä, kun KiPa isännöi Haminan Palloilijoita.

- Vierailu oli jo eilen tiedossa noin kahden aikaan iltapäivällä, mutta vain minä tiesin siitä, kertoo Kiteen Pallon varapuheenjohtaja Seppo Hakulinen.

Mainos alkaa

Mainos päättyy

Baseball-taustaisen Whiten alkuperäisenä toiveena oli päästä seuraamaan JoMan ottelua, mutta KiPankin peli sopi muusikolle vallan mainiosti, kun JoMalla ei sattunut olemaan kotipeliä.

- Joensuun Mailan kauttahan tämä pyyntö tuli, kertoo Hakulinen.

Muusikko seurasi kolmetuntisen pelin kokonaan. KiPa voitti kotiutuslyöntikisan päätteeksi jaksoin 2–1 (5–2, 3–6, 0–0, 6–5).

- Ei kovin paljon ehditty hänen kanssaan siinä jutella, mutta totta kai hyvin innostunut hän oli. Sanotaanko näin, että peukun hän nosti todella korkealle, sanoo Hakulinen.

Hakulisen mukaan artistia viihdytettiin myös "vip-tyyliin".

- Hän pääsi käymään vipissä kahvilla. Otettiin myös yhteiskuva joukkueen kanssa.

Hakulisen mukaan maailmanluokan rokkaria ei tunnistanut kukaan.

- Hän toivoikin, ettei kiinnittäisi liikaa huomiota.

Jack White esiintyy Ilosaarirockin päälavalla tänään sunnuntaina klo 22-15–23.45.

Lisää uutisia aiheesta:

"Hän ihmetteli sitä, miten pitkälle ja lujaa pallo lentää ja yleisö on silti niin lungisti", kertoo Jack Whitea KiPan pelissä käyttänyt Jonne Kemppainen